Димитровград мәсете

Димитровград мәсете ҡаланың тарихи үҙәгендә  Дзержинский һәм Хмельницкий урамдары сатында  урынлашҡан  һәм Димитровград ҡалаһында берҙә-бер мәсет булып тора.

 Тарихы 
Мәләкәс халҡы, Димитровград  элек шулай тип аталған,   мәсет төҙөү хаҡында үтенес менән беренсе тапҡыр 1886 йылда властарға мөрәжәғәт итә.  Әммә уларҙың  үтенесе тик ун йылдан һуң ғына ыңғай хәл ителә, Мәләкәс Идаралығы мәсетте йәмғиәт өсөн кәрәк тип таба һәм шул уҡ 1896 йылдың июлендә төҙөлөштө башлай.  

1930 йылдарҙа совет осоронда  мәсет ябыла, манара һүтелә, тик тулыһынса түгел. Бында төрлө йылдарҙа төрлө учреждениелар, шул иҫәптән балалар музыка мәктәбе лә урынлаша.

1992 йылда мәсет бинаһы мосолмандарға ҡайтарыла. Мәсеттең  манараһы тергеҙелә, унда ҡабаттан дини  хеҙмәттәр башлана. 2006 йылда 2 миллион һум иғәнә иҫәбенә мәсеттә  капиталь ремонт үтә.  2006 йылдың  16 сентябрендә яңыртылған мәсет асыла, асыу тантанаһында   Ульяновск өлкәһе  губернаторы Сергей Морозов ҡатнаша.

 Һылтанмалар 




Категория:Википедия:Статьи с переопределением значения из Викиданных
Категория:Алфавит буйынса Рәсәйҙең мәҙәни мираҫы объекттары
Категория:Алфавит буйынса Рәсәй мәсеттәре